# Companyia de Ferrocarrils de Shikoku

La Companyia de Ferrocarrils de Shikoku (四国旅客鉄道, Shikoku Ryokaku Tetsudō), Ferrocarril de Passatgers de Shikoku en la seua denominació oficial en japonès i communment coneguda i abreujada com a JR Shikoku (JR四国, Jei-āru Shikoku) és la més xicoteta de les set companyies constituents del grup Japan Railways (JR). L'empresa opera serveis urbà i interurbà de ferrocarrils a les quatre prefectures de l'illa de Shikoku, al Japó. La companyia té la seua seu central a la ciutat de Takamatsu, capital de la prefectura de Kagawa.

## Història

La companyia opera a tot el territori de Shikoku des del 1987, quan el govern japonés privatitzà els Ferrocarrils Nacionals Japonesos (JNR) i aquests foren substituïts pel grup Japan Railways (JR). L'any 1986 ja s'havia inaugurat la línia Uchiko, situada a la prefectura d'Ehime i la qual substituïa a la línia circular de la costa que ja havia quedat obsoleta, lenta i més exposada als tifons.
En l'actualitat, JR Shikoku és, junt amb la Companyia de Ferrocarrils de Hokkaidō (JR Hokkaidō) i la Companyia de Ferrocarrils de Mercaderies del Japó (JR Freight), una de les poques companyies del grup JR que encara no han passat a propietat privada i romanen en mans públiques del govern del Japó degut a l'escás interés en la seua compra per part dels inversors privats, els quals veuen en aquestes companyies una molt baixa rendibilitat i fins i tot una tendència deficitària atés el despoblament de les àrees rurals de Shikoku.

## Línies

JR Shikoku opera una xarxa ferroviària de 855,2 quilòmetres. El 1988, JR Shikoku, a diferència d'altres companyies de la Japan Railways, va deixar d'emprar l'antic sistema de classificació de línies (principals, secundàries i brancals). Abans d'això, les línies Dosan, Kōtoku, Tokushima i Yosan estaven considerades com a línies principals.
Cada línia té un color assignat i una lletra identificativa, a més, cada estació d'una línia té un número assignat. Per exemple, l'estació de Naruto de la línia Naruto (identificada amb la lletra N) és codificada com l'estació N10. Tot i que aquest sistema és actualment àmpliament utilitzat per les companyies de ferrocarril de tot el Japó i en especial els sistemes de metro, JR Shikoku fou la primera companyia del grup JR en emprar aquest sistema.
| Color | Sigla | Nom | Nom | Japonès | Termini |
| Línies principals ||||||
| | - | Línia Honshi-Bisan | Línia Honshi-Bisan | 本四備讃線 | Kojima — Utazu |
| | Y | Línia Yosan | Línia principal | 予讃線 | Takamatsu — Matsuyama |
| | U | Línia Yosan | Línia principal | 予讃線 | Matsuyama — Mukaibara |
| | U | Línia Yosan | Línia de brancal (Nova línia) | 予讃線 | Mukaibara — Uchiko |
| | U | Línia Uchiko | Línia Uchiko | 内子線 | Uchiko — Niiya |
| | U | Línia Yosan | Línia de brancal (Nova línia) | 予讃線 | Niiya — Iyo-Ōzu |
| | U | Línia Yosan | Línia principal | 予讃線 | Iyo-Ōzu — Uwajima |
| | S | Línia Yosan | Línia principal (Antiga línia) | 予讃線 | Mukaibara — Iyo-Ōzu |
| | T | Línia Kōtoku | Línia Kōtoku | 高徳線 | Takamatsu — Tokushima |
| | D | Línia Dosan | Línia Dosan | 土讃線 | Tadotsu — Kōchi |
| | K | Línia Dosan | Línia Dosan | 土讃線 | Kōchi — Kubokawa |
| | B | Línia Tokushima | Línia Tokushima | 徳島線 | Tsukuda — Sako |
| Altres línies ||||||
| | M | Línia Mugi | Línia Mugi | 牟岐線 | Tokushima — Kaifu |
| | N | Línia Naruto | Línia Naruto | 鳴門線 | Ikenotani — Naruto |
| | G | Línia Yodo | Línia Yodo | 予土線 | Wakai — Kita-Uwajima |

## Serveis de tren

JR Shikoku ofereix per als seus trajectes interurbans el servici "exprés limitat", connectant les principals ciutats de l'illa amb Okayama, a l'illa de Honshū. Per descomptat, la companyia també opera trens locals.
Principals trens de JR Shikoku :
| Tipus | Nom | Terminis i estacions intermèdies importants (Estacions fora de Shikoku en parèntesi) | Tipus de cotxe |
| Exprés limitat | Ashizuri | Kōchi – (Nakamura) | Sèrie 2000 UDM |
| Exprés limitat | Ishizuchi | Kagawa – Ehime – Uwajima | Sèrie 2000 UDM, Sèrie 8000 UEM |
| Exprés limitat | Muroto | Tokushima – Anan – Kaifu | KiHa sèrie 185 UDM |
| Exprés limitat | Nanpū | (Okayama) – Kōchi – Nakamura – Sukumo | Sèrie 2000 UDM |
| Exprés limitat | Uwakai | Matsuyama – Uwajima | Sèrie 2000 UDM |
| Exprés limitat | Uzushio | (Okayama) – Takamatsu – Tokushima | KiHa sèrie 185 UDM, Sèrie 2000 UDM |
| Exprés limitat | Shimanto | Takamatsu – Kōchi – (Nakamura) – (Sukumo) | Sèrie 2000 UDM |
| Exprés limitat | Shiokaze | (Okayama) – Matsuyama – Uwajima | Sèrie 2000 UDM, Sèrie 8000 UEM |
| Exprés limitat | Tsurugisan | Kaifu – Tokushima – Anabuki – Awa-Ikeda | KiHa sèrie 185 UDM |
| Exprés limitat | Sunrise Seto | (Tòquio) – Takamatsu | Sèrie 285 UEM llit (operat per JR West i JR Central) |
| Ràpid | Marine Liner | (Okayama) – Takamatsu | Sèrie 5000 UEM (operat per JR Shikoku) Sèrie 223-5000 UEM (operat per JR West) |

## Parc mòbil
### Unitat Elèctrica Múltiple

* Sèrie 5000
* Sèrie 6000
* Sèrie 7000
* Sèrie 7200
* Sèrie 8000
* Sèrie 8600

### Unitat Dièsel Múltiple

* KiHa 32
* KiHa 40
* KiHa 54
* KiHa 185
* Sèrie 1000
* Sèrie 1200
* Sèrie 1500
* Sèrie 2000
* Sèrie 2600
* Sèrie 2700

## Referències

* ↑ "Company Information Arxivat 2010-03-24 a Wayback Machine.." Shikoku Railway Company. Retrieved on March 27, 2010.
* ↑ Part de la Línia Seto-Ōhashi que connecta Okayama amb Shikoku pel gran pont de Seto.